**FREQUENTLY ASKED QUESTION PENGURUSAN ASET TAK ALIH KERAJAAN**

**BAHAGIAN PERUNDINGAN PENGURUSAN ASET (BPPA)**

**CAWANGAN PERANCANGAN ASET BERSEPADU**

* **TATACARA PENGURUSAN ASET TAK ALIH (TPATA) UMUM & PELAN STRATEGI PENGURUSAN ASET (OPERASI)**

|  |  |  |
| --- | --- | --- |
| **BIL** | **SOALAN** | **JAWAPAN** |
| 1. | Adakah dibolehkan untuk penurunan kuasa daripada Ketua Setiausaha (KSU) kepada Ketua Jabatan bagi tujuan menanda tangani pelantikan Unit Pengurusan Fasiliti (UPF) supaya segala urusan mengenai pelantikan dapat dipermudahkan dan dipercepatkan? | Sebagaimana Pekeliling Am Bil.3 Tahun 2021 TPATA di Para 7.2 (b), Pegawai Pengawal (KSU) perlu melantik Pegawai Teknikal Fasiliti (PTF) dan pegawai-pegawai yang berkaitan di peringkat Agensi Kerajaan bagi menguruskan aset tak alih mengikut syarat dan kelayakan yang bersesuaian.Pegawai-pegawai yang berkaitan termasuklah Pegawai Inspektorat Fasiliti (PIF), Pegawai Operasi Fasiliti (POF) dan Pegawai Daftar & Data Fasiliti (PDF) selanjutnya. Peranan pihak Ketua Jabatan adalah memuktamadkan serta meluluskan senarai pencalonan UPF yang akan dilantik secara rasmi oleh Pegawai Pengawal. Pelantikan daripada pihak Pegawai Pengawal adalah bagi tujuan keabsahan UPF serta acknowledgement sebagai pemilik aset agensi. Pihak agensi adalah dicadangkan agar penamaan calon UPF berdasarkan jawatan sedia ada supaya kekerapan pelantikan oleh Pegawai Pengawal dapat diminimakan. Walaubagaimanapun cadangan penurunan kuasa melantik UPF daripada Pegawai Pengawal (KSU) kepada Ketua Jabatan adalah tidak dapat dipertimbangkan oleh pihak Urus Setia JPAK pada masa ini.  |
| 2. | Adakah lantikan Ketua Audit Dalaman dibuat berdasarkan nama pegawai atau jawatan pegawai tersebut? | Lantikan Ketua Audit Dalaman boleh dilantik berdasarkan nama & jawatan. Ketua Audit Dalaman boleh juga dilantik dari Bahagian/Unit Audit (sediada) di Kementerian/ Jabatan tertakluk kepada persetujuan Pegawai Pengawal/ Ketua Jabatan.Ketua Audit Dalaman adalah bukan dilantik dari kalangan pegawai Unit Pengurusan Fasiliti (UPF). Ketua Audit Dalaman perlu menyediakan program dan jadual audit bagi keseluruhan fasa dalam pengurusan aset tak alih (penggunaan hingga pelupusan). |

**FREQUENTLY ASKED QUESTION PENGURUSAN ASET TAK ALIH KERAJAAN**

**BAHAGIAN PERUNDINGAN PENGURUSAN ASET (BPPA)**

**CAWANGAN PERANCANGAN ASET BERSEPADU**

* **TATACARA PENGURUSAN ASET TAK ALIH (TPATA) UMUM & PELAN STRATEGI PENGURUSAN ASET (OPERASI)**

|  |  |  |
| --- | --- | --- |
| **BIL** | **SOALAN** | **JAWAPAN** |
| 3. | Apakah kelayakan untuk melantik Ketua Audit Dalaman (contohnya gred jawatan, skim jawatan dan sebagainya)? | Kelayakan lantikan Ketua Audit Dalaman adalah tidak ditetapkan secara khusus sama ada dari segi gred dan juga skim jawatan sebagaimana dalam Tatacara Pengurusan Aset Tak Alih (TPATA). Pihak agensi boleh mengesyorkan penamaan calon yang bersesuaian di Bahagian/ Unit Audit (sediada) Kementerian/ Jabatan sebagai Ketua Audit Dalaman tersebut sebelum diangkat untuk pelantikan secara rasmi oleh Pegawai Pengawal. Selain itu juga, Ketua Audit Dalaman sebagaimana TPATA juga tidak mengkhususkan skim Juruaudit sahaja yang layak menjadi Ketua Audit Dalaman.  |
| 4. | Adakah terdapat tarikh luput dalam perihal pelantikan Ketua Audit Dalaman? | Tiada tempoh sah lantikan atau tarikh luput pelantikan yang dinyatakan sebagaimana TPATA. Pihak agensi boleh menetapkan tempoh masa yang bersesuaian dan sekiranya pegawai yang dilantik menjadi Ketua Audit Dalaman tersebut berpindah, maka pelantikan baharu perlu dilaksanakan semula. |
| 5. | Adakah Pelan Strategi Pengurusan Aset (PSPA) (Operasi) perlu disediakan setiap tahun? | Pelan Strategi Pengurusan Aset (PSPA) (Operasi) merupakan Pelan Strategi bagi tempoh lima tahun di mana setiap tahun perlu disediakan Pelan Pengurusan Aset (PPA) bagi setiap premis yang melibatkan fasa penerimaan dan pendaftaran aset, operasi dan penyenggaraan aset, penilaian aset, pemulihan/ pemuliharaan/ ubah suai dan naik taraf aset serta pelupusan aset. |
| 6. | Adakah Buku Panduan Pejawatan UPF bagi Pengurusan Aset Tak Alih Kerajaan Versi 2.0, masih merujuk kepada Pekeliling Am Bilangan 2 Tahun 2012; Tatacara Pengurusan Aset Tak Alih (TPATA) atau TPATA Versi 2.0 Pekeliling Am Bilangan 3 Tahun 2021? | Buku Panduan Pejawatan UPF adalah merujuk kepada Pekeliling Am TPATA yang terkini.  |

**FREQUENTLY ASKED QUESTION PENGURUSAN ASET TAK ALIH KERAJAAN**

**BAHAGIAN PERUNDINGAN PENGURUSAN ASET (BPPA)**

**CAWANGAN PERANCANGAN ASET BERSEPADU**

* **TATACARA PENGURUSAN ASET TAK ALIH (TPATA) UMUM & PELAN STRATEGI PENGURUSAN ASET (OPERASI)**

|  |  |  |
| --- | --- | --- |
| **BIL** | **SOALAN** | **JAWAPAN** |
| 7. | Adakah Agensi boleh melantik PTF, PIF, POF dan PDF di peringkat Kementerian, Jabatan/ Negeri dan Daerah yang bukan dalam kalangan Pegawai Kumpulan Pengurusan dan Profesional (P&P) skim Kejuruteraan (J)? | Pihak urus setia JPAK telah membangkitkan dalam Mesy JPAK Bilangan 2 Tahun 2021 yang dipengerusikan oleh KSN iaitu antara cabaran yang dihadapi oleh Agensi ialah kekurangan sumber manusia dalam Pengurusan Aset Tak Alih (PATA). Berikut adalah keputusan mesyuarat: 1. Mesyuarat bersetuju keperluan penambahan perjawatan bagi Pengurusan Aset Tak Alih di setiap Agensi Kerajaan.
2. Mesyuarat bersetuju Buku Panduan Perjawatan Unit Pengurusan Fasiliti (UPF) bagi Pengurusan Aset Tak Alih Kerajaan hanya sebagai panduan di peringkat JPA dalam mempertimbangkan permohonan perjawatan tambahan oleh agensi dan bukan punca kuasa bagi permohonan.

Oleh yang demikian, sekiranya terdapat agensi yang berhasrat untuk memperkasakan struktur organisasi UPF di Agensi masing-masing, pihak Agensi boleh merujuk kepada Buku Panduan Perjawatan UPF sebagai panduan sahaja bagi tujuan Agensi memberikan justifikasi perjawatan baharu di samping justifikasi lain yang diperlukan oleh JPA. Dari segi penentuan skim yang sesuai, secara ideal dicadangkan skim yang ada latar belakang teknikal. Namun, disebabkan faktor kekangan perjawatan, buat sementara ini semua Agensi disyorkan menggunakan perjawatan serta skim sedia ada. Merujuk kepada contoh yang tuan beri, tiada halangan sekiranya skim selain daripada Skim J dilantik sebagai PTF kerana PTF mempunyai kapasiti untuk memberikan khidmat nasihat kepada pihak pengurusan atasan Agensi dalam menguruskan aset tak alih yang dimiliki. |

**FREQUENTLY ASKED QUESTION PENGURUSAN ASET TAK ALIH KERAJAAN**

**BAHAGIAN PERUNDINGAN PENGURUSAN ASET (BPPA)**

**CAWANGAN PERANCANGAN ASET BERSEPADU**

* **TATACARA PENGURUSAN ASET TAK ALIH (TPATA) UMUM & PELAN STRATEGI PENGURUSAN ASET (OPERASI)**

|  |  |  |
| --- | --- | --- |
| **BIL** | **SOALAN** | **JAWAPAN** |
| 8. | Adakah Agensi boleh memohon pejawatan baharu untuk UPF melalui Urus setia JPAK? | Berdasarkan nasihat JPA, pihak Urus Setia JPAK tidak boleh memohon perjawatan baharu mewakili Agensi. Pihak Urus Setia JPAK hanya boleh mengumpulkan maklumat sahaja tentang statistik bilangan perjawatan tambahan yang diperlukan oleh Agensi. Oleh itu, permohonan perjawatan baharu perlu dikemukakan oleh pihak Agensi untuk kelulusan pihak JPA. |